Роўна

**Ро́ўна** () — места ў заходняй частцы Ўкраіны, на рацэ Усьці. Адміністрацыйны цэнтар Ровенскай вобласьці і Ровенскага раёну. Плошча 58,24 км². Насельніцтва — 260 тыс. чал.

Знаходзіцца за 307 км на захад ад Кіева. Чыгуначны вузел. Празь места праходзяць аўтамабільныя дарогі Кіеў — Жытомір — Роўна — Дубна — Львоў — Чоп (, частка ), Роўна — Луцак — Усьцілуг () і Стараканстантынаў — Астрог — Здалбунаў — Роўна — Сарны — Жыткавічы (Беларусь) ().

## Гісторыя
* 1283: першы пісьмовы ўспамін пра Роўна як паселішча Галіцка-Валынскага княства ў хроніцы «Rocznik kapituły krakowskiej».
* 1340: у складзе Вялікага Княства Літоўскага.
* 1481: уладальніца паселішча Марыя Нясьвіцкая збудавала ў ім драўляны замак.
* 1492: атрымала Магдэбурскае права.
* 1548: княгіня Кастэлецкая заснавала ў Роўне касьцёл.
* 1565/1566: у Валынскім ваяводзтве.
* 1569: згодна з умовамі Люблінскай уніі перайшло да Каралеўства Польскага.
* 1575: у Роўне было 543 будынкі, а ў 1629 — 505 будынкаў і 10 вуліцаў (Замкавая, Школьная, Дубнаўская, Літоўская і інш.).
* 1637: заснаваньне ў Роўне шпіталя паводле фундацыі Томаша Замойскага.
* 1680: загон украінскіх казакаў спустошыў места.
* 1728: пачатак будаўніцтва мураванага палаца Любамірскіх.
* 1750: у Роўне было 683 будынкаў.
* 1775: будаўніцтва мураванага касьцёла.
* 1793: у выніку другога падзелу Рэчы Паспалітай апынулася ў складзе Расейскай імпэрыі, цэнтар павету.
* 1873: празь места прайшла чыгунка Берасьце — Кіеў.
* 1919: часовая сталіца УНР.
* 1921: згодна з Рыскай мірнай дамовай увайшло ў склад міжваеннай Польскай Рэспублікі.
* 1939: у складзе Ўкраінскай ССР, цэнтар вобласьці.
* 28 чэрвеня 1941 — 2 лютага 1944: знаходзілася пад нямецкай акупацыяй, цэнтар Райхскамісарыяту «Ўкраіна».

## Насельніцтва
* XIX стагодзьдзе: 1863 год — 6402 чал.; 1885 год — 7357 чал. (3576 мужчынаў і 3781 жанчына), зь іх паводле стану: 957 шляхты, 22 духоўныя асобы, 31 ганаровы грамадзянін, 125 купцоў, 5105 мяшчанаў, 658 сялянаў, 17 чэхаў-каляністаў, 99 юдаістаў-сялянаў, 698 жаўнераў і іхных радзінаў, 165 іншаземцаў; паводле веры: 1763 праваслаўныя, 664 рымска-каталікі, 58 эвангелістаў, 17 чэскіх гусітаў, 4850 юдаістаў, 5 магамэтанаў.; 1897 год — 25 тыс. чал.
* XX стагодзьдзе: 1921 год — 30 тыс. чал.; 1939 год — 43 тыс. чал.; 1959 год — 56 тыс. чал.; 1970 год — 116 тыс. чал.; 1975 год — 155 тыс. чал.; 1991 год — 239 тыс. чал.

### Мова

## Эканоміка
Прадпрыемствы машынабудаваньня (высакавольтная электраапаратура, станкі і інш.), хімічнай (ВА «Азот»), лёгкай, харчовай прамысловасьці.

## Славутасьці
* Гістарычная забудова места канца XIX — пачатку XX стагодзьдзі
* Касьцёл Сьв. Антонія (1868, цяпер заля арганнай музыкі)
* Сабор Уваскрасеньня Гасподняга (1895)
* Царква Ўсьпеньня Прасьв. Багародзіцы (1756)

## Галерэя

Church of the Assumption-Rivne2.jpg|Царква Ўсьпеньня Прасьв. багародзіцы
Rivne3.JPG|Грэка-каталіцкая царква
Railway Station-Rivne.JPG|Чыгуначны вакзал
Rivne8.JPG|Сабор Уваскрасеньня Гасподняга
Maidan Rivne.JPG|Кінапалац «Украіна»
Rivne Soborna.JPG|Вуліца Саборная
Rivne2.JPG|Будынак раённай рады
Rivne6.JPG|Абласны тэатар


## Асобы
* Ганна Валентыновіч (1929—2010) — польская грамадзкая дзяячка, актывістка і заснавальніца прафсаюзу «Салідарнасьць»
* Леанід Краўчук (нар. 1934) — першы прэзыдэнт Украіны
* Улас Самчук (1905—1987) — клясык украінскай літаратуры
* Пятро Чуйкевіч (1818—1874) — украінскі пэдагог, этнограф

## Крыніцы

## Вонкавыя спасылкі

* Афіцыйная старонка мескай рады
* Розподіл населення за національністю та рідною мовою